Държавен вестник, бр. 82, 2015 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  82
(3) Констатираните пропуски и грешки, 
отразени в протокола по ал. 2, се отстраняват 
от лицето, което изработва плана, за негова 
сметка в срока, определен в протокола.
(4) Лицето, на което е възложено изработ-
ването на горскостопанския план, е длъжно 
да съдейства и да не възпрепятства извърш-
ването на контрола.
Раздел IХ
Ред за разглеждане, приемане, утвърждаване 
и изменение на горскостопанския план
Чл. 89. (1) Лицето, изработило горско­
стопанския план, представя на възложителя 
проект на горскостопанския план с всички 
приложения и карти съгласно приложение 
№ 26. 
(2) Лицето по ал. 1 представя на Изпъл-
нителната агенция по горите – за горските 
територии – държавна собственост, и на съот-
ветната регионална дирекция по горите – за 
останалите горски територии, обяснителна 
записка съгласно приложение № 26 на елек-
тронен носител и на хартиен носител в три 
екземпляра.
(3) В 14-дневен срок от получаване на про-
екта на горскостопански план възложителят 
публикува на интернет страницата си обясни-
телната записка, уведомява заинтересованите 
страни за изработения горскостопански план и 
им дава възможност за запознаване на място 
с документите по ал. 1. 
(4) Възложителят на изработването на 
горскостопанския план внася необходимата 
документация в Министерството на околната 
среда и водите за издаване на решение по 
чл. 31 от Закона за биологичното разнообразие.
Чл. 90. (1) За приемане на материалите по 
чл. 89, ал. 1 и представяне на становище се 
назначава комисия със заповед на:
1. изпълнителния директор на Изпълнител-
ната агенция по горите или оправомощено от 
него лице – за горските територии – държавна 
собственост;
2. директора на съответната регионална 
дирекция по горите – за останалите видове 
собственост.
(2) Заповедта по ал. 1 и поканата за общест-
вено обсъждане на изработения горскостопан-
ски план се публикуват на интернет страницата 
на Изпълнителната агенция по горите и на 
съответната регионална дирекция по горите 
и се поставят на видно място в сградата на 
общинската администрация не по-късно от 10 
дни преди датата на провеждането им. Посоч-
ват се мястото за провеждане на заседанието 
на комисията по ал. 1 и на общественото 
обсъждане, както и срокът за подаване на 
писмени становища и предложения.
(3) Комисията задължително извършва 
проверки на терена, като изразява становище 
по отношение на извършените теренни работи 
и постъпилите становища и предложения.
(4) Когато в резултат на теренната про-
верка се установи, че са допуснати грешки и 
неточности при планирането, включително и 
неотстранени бележки от текущия контрол, се 
предписват конкретни мерки за корекция на 
плана или неговото цялостно преработване.
(5) За резултатите от проведеното заседание 
на комисията и общественото обсъждане се 
изготвят протоколи, към които се прилагат 
и представените писмени становища и пред-
ложения. 
(6) В случаите по чл. 13, ал. 10 от Закона 
за горите съвещанието за държавните гор-
ски територии се провежда от комисията по 
чл. 37, ал. 3. 
Чл. 91. (1) Приемането на горскостопан-
ския план и протоколите по чл. 90, ал. 5 се 
извършва от:
1. експертния съвет по чл. 157 от Закона 
за горите – за горските територии – държавна 
собственост, при наличие на влязло в сила 
решение по чл. 31 от Закона за биологичното 
разнообразие;
2. комисия, назначена със заповед на ди-
ректора на съответната регионална дирекция 
по горите – за горските територии извън т. 1.
(2) Лицето, на което е възложено изработва-
нето на горскостопанския план, представя на 
експертния съвет, съответно на комисията по 
ал. 1, обяснителната записка с приложенията 
към нея съгласно приложение № 26 на елек-
тронен носител и съкратен вариант (докладна 
записка) на същата на електронен носител и 
в три екземпляра на хартиен носител.
(3) Протоколите от експертния съвет/ко-
мисията се утвърждават от изпълнителния 
директор на Изпълнителната агенция по го-
рите, съответно от директора на регионалната 
дирекция по горите.
(4) Протоколите по чл. 90, ал. 5 и по ал. 3 
се предоставят на лицето, на което е въз-
ложено изработването на горскостопанския 
план, за окончателното оформяне на плана 
и приложенията към него. 
(5) Всички бележки и препоръки, отразени 
в протоколите по чл. 90, ал. 5, от експертния 
съвет по ал. 1, както и условията и мерките 
от решението по чл. 31 от Закона за биоло-
гичното разнообразие се отразяват от лице-
то, на което е възложено изработването на 
горскостопанския план, за негова сметка, ако 
не са изпълнени изискванията на заданието, 
протокола от съвещанието по чл. 37, или за 
сметка на инвеститора, ако са в резултат на 
нови или допълнителни изисквания извън 
договорените.